《茅山道中寄徐公子闻其抱病》
明代·皇甫汸

林开白石隐仙房，路指青门接帝乡。六代总为分鼎地，十年空作尚书郎。

源迷桃水聊相访，会忆兰亭耿不忘。闻道徵君初养疾，将从海客寄丹方。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。